stanford-oval/wikipedia huggingface dataset:
รัฐธรรมนูญแห่งสาธารณรัฐประชาชนจีน

กฎหมายสูงสุดของสาธารณรัฐประชาชนจีน
| รัฐธรรมนูญแห่ง สาธารณรัฐประชาชนจีน |
| --- | --- |
ปกรัฐธรรมนูญฉบับปัจจุบัน
ภาพรวม
ชื่อต้นฉบับ: 中华人民共和国宪法
ท้องที่ใช้: จีน
วันประกาศ: 4 ธันวาคม ค.ศ. 1982
มีผลบังคับใช้: 4 ธันวาคม ค.ศ. 1982
ระบบ: รัฐเดี่ยว ลัทธิมากซ์–เลนิน รัฐพรรคการเมืองเดียว สังคมนิยม สาธารณรัฐ
โครงสร้างรัฐบาล
แขนง: 6 (นิติบัญญัติ, บริหาร, การทหาร, กำกับดูแล, ตุลาการ, อัยการ)
ประมุขแห่งรัฐ: ประธานาธิบดี
ฝ่ายนิติบัญญัติ: ระบบสภาเดียว (สภาประชาชนแห่งชาติ)
ฝ่ายบริหาร: คณะมนตรีรัฐกิจ นำโดยประธานคณะมนตรีรัฐกิจ
ฝ่ายตุลาการ: ศาลประชาชนสูงสุด สำนักงานอัยการประชาชนสูงสุด
ระบอบ: ไม่มี - กระจายอำนาจภายในรัฐเดี่ยว (เขตบริหารพิเศษ)
คณะผู้เลือกตั้ง: ใช่ – สภาประชาชนแห่งชาติเป็นการเลือกตั้งผู้บริหารรัฐอื่น ๆ ทั้งหมดผ่านการเลือกตั้งทางอ้อมสองชั้น คือ สภาประชาชนของอำเภอและเทศมณฑลซึ่งจะเลือกสมาชิกสภาประชาชนของมณฑล จากนั้นสภาประชาชนก็จะเลือกสมาชิกของสภาประชาชนแห่งชาติต่อไป
ประวัติศาสตร์
นิติบัญญัติชุดแรก: 21 กันยายน ค.ศ. 1949 (สภาที่ปรึกษาการเมืองประชาชนจีน) 27 กันยยน ค.ศ. 1954 (สภาประชาชนแห่งชาติ)
บริหารชุดแรก: 27 กันยายน ค.ศ. 1954 (สภาประชาชนแห่งชาติ ชุดที่ 1) 1 ตุลาคม ค.ศ. 1949 (รัฐบาลประชาชนส่วนกลาง)
ตุลาการชุดแรก: 22 ตุลาคม ค.ศ.1949
แก้ไขเพิ่มเติม (ครั้ง): 5
แก้ไขครั้งล่าสุด: 11 มีนาคม ค.ศ. 2018
ที่เก็บรักษา: ปักกิ่ง
ผู้ยกร่าง: คณะกรรมาธิการกลางพรรคคอมมิวนิสต์จีน ชุดที่ 11
ฉบับก่อนหน้า: รัฐธรรมนูญแห่งสาธารณรัฐประชาชนจีน ค.ศ. 1978
เอกสารฉบับเต็ม
 รัฐธรรมนูญแห่งสาธารณรัฐประชาชนจีน ที่วิกิซอร์ซ
รัฐธรรมนูญแห่งสาธารณรัฐประชาชนจีน (จีน: 中华人民共和国宪法; พินอิน: Zhōnghuá Rénmín Gònghéguó Xiànfǎ) เป็นกฎหมายสูงสุดของสาธารณรัฐประชาชนจีน ได้รับการรับรองโดยสภาประชาชนแห่งชาติชุดที่ 5 เมื่อวันที่ 4 ธันวาคม ค.ศ. 1982 และมีการแก้ไขเพิ่มเติมอีก 5 ครั้ง ถือเป็นรัฐธรรมนูญฉบับที่สี่ในประวัติศาสตร์สาธารณรัฐประชาชนจีน แทนที่รัฐธรรมนูญ ค.ศ. 1954, รัฐธรรมนูญ ค.ศ. 1975 และรัฐธรรมนูญ ค.ศ. 1978
ประวัติศาสตร์

รัฐธรรมนูญฉบับแรกของสาธารณรัฐประชาชนจีนได้รับการประกาศใช้เมื่อ ค.ศ. 1954 รัฐธรรมนูญฉบับปัจจุบันประกาศใช้ในปี ค.ศ. 1982  หลังมีการประกาศใช้รัฐธรรมนูญสองฉบับระหว่างปี ค.ศ. 1975 และ 1978 มีข้อแตกต่างที่สำคัญระหว่างรัฐธรรมนูญแต่ละฉบับ และรัฐธรรมนูญฉบับ ค.ศ. 1982 ได้รับการแก้ไขเพิ่มเติมอีก 5 ครั้งในเวลาต่อมา[ต้องการอ้างอิง]
รัฐธรรมนูญ ค.ศ. 1982 ลบล้างถ้อยคำที่เกี่ยวข้องกับการปฏิวัติทางวัฒนธรรมที่แทรกเข้ามาครั้งแรกใน ค.ศ. 1975 ออกไปเกือบทั้งหมด ในความเป็นจริง รัฐธรรมนูญละเว้นการอ้างถึงการปฏิวัติทางวัฒนธรรมทั้งหมดและระบุการมีส่วนสนับสนุนของเหมา เจ๋อตง ประธานพรรคคอมมิวนิสต์จีน ในการประเมินประวัติศาสตร์ครั้งสำคัญที่จัดทำขึ้นในเดือนมิถุนายน ค.ศ. 1981 ในการประชุมเต็มคณะครั้งที่ 6 ของคณะกรรมาธิการกลางชุดที่ 11 ซึ่งก็คือ มติเกี่ยวกับบางประเด็นทางประวัติศาสตร์ของพรรคตั้งแต่การสถาปนาสาธารณรัฐประชาชนจีน
โครงสร้าง

คำปรารภ
หลักการทั่วไป (บทที่ 1)
สิทธิและหน้าที่พื้นฐานของพลเมือง (บทที่ 2)
โครงสร้างของรัฐ (บทที่ 3) — ซึ่งรวมถึงองค์กรของรัฐ เช่น สภาประชาชนแห่งชาติ ประธานาธิบดี คณะมนตรีรัฐกิจ คณะกรรมการการทหารส่วนกลาง สภาประชาชนและรัฐบาลประชาชนท้องถิ่นทุกระดับ องค์กรปกครองส่วนท้องถิ่นของเขตปกครองตนเองทางชาติพันธุ์ คณะกรรมการกำกับดูแล ศาลประชาชนและอัยการประชาชน
ธงชาติ เพลงชาติ ตราแผ่นดิน และเมืองหลวง (บทที่ 4)
การแก้ไขเพิ่มเติม > สภาประชาชนแห่งชาติ ชุดที่ 7 (1988)

สภาประชาชนแห่งชาติแก้ไขมาตรา 10 และ 11 ของรัฐธรรมนูญเพื่อให้สามารถก่อตั้งภาคเอกชนได้และโอนการใช้ที่ดินให้แก่อุตสาหกรรมเอกชน
การแก้ไขเพิ่มเติม > สภาประชาชนแห่งชาติ ชุดที่ 10 (2004)

รัฐธรรมนูญได้รับการแก้ไขในวันที่ 14 มีนาคม ค.ศ. 2004 เพื่อรวมถึงการรับประกันเกี่ยวกับทรัพย์สินส่วนบุคคล ("ทรัพย์สินส่วนบุคคลที่ได้มาโดยถูกต้องตามกฎหมายของพลเมืองจะมิถูกละเมิด") และสิทธิมนุษยชน ("รัฐเคารพและปกป้องสิทธิมนุษยชน") รัฐบาลอธิบายว่าสิ่งนี้ถือเป็นความก้าวหน้าของประชาธิปไตยจีนและเป็นสัญญาณจากพรรคคอมมิวนิสต์จีนว่าพวกเขาตระหนักถึงความจำเป็นในการปรับตัวให้เข้ากับเศรษฐกิจจีนที่เฟื่องฟู ซึ่งได้สร้างชนชั้นกลางที่กำลังเติบโตซึ่งต้องการการคุ้มครองทรัพย์สินส่วนบุคคล
หู จิ่นเทา ผู้นำสูงสุด กล่าวว่า "การแก้ไขรัฐธรรมนูญจีนครั้งนี้มีความสำคัญอย่างยิ่งต่อการพัฒนาประเทศจีน [...] เราจะพยายามอย่างจริงจังเพื่อนำไปปฏิบัติจริง"
การแก้ไขเพิ่มเติม > สภาประชาชนแห่งชาติ ชุดที่ 13 (2018)

รัฐธรรมนูญได้รับการแก้ไขในวันที่ 11 มีนาคม ค.ศ. 2018 โดยมีผู้ลงคะแนนเสียงเห็นด้วย 2,958 เสียง ไม่เห็นด้วย 2 เสียง และงดออกเสียง 3 เสียง ซึ่งรวมถึงการแก้ไขต่าง ๆ มากมายที่เสริมสร้างการควบคุมและอำนาจสูงสุดของพรรคคอมมิวนิสต์จีนให้แข็งแกร่งยิ่งขึ้น ได้แก่ การจัดตั้งคณะกรรมการกำกับดูแลแห่งชาติ การจัดตั้งหน่วยงานต่อต้านการทุจริตใหม่ การขยายอำนาจของหน่วยงานตรวจสอบการทุจริตของพรรคคอมมิวนิสต์จีน การเพิ่มทัศนะวิทยาศาสตร์ต่อการพัฒนาของหู จิ่นเทา และความคิดของสี จิ้นผิงลงในคำปรารภของรัฐธรรมนูญ และการยกเลิกข้อจำกัดวาระการดำรงตำแหน่งของทั้งประธานาธิบดีและรองประธานาธิบดี เป็นผลให้สี จิ้นผิงดำรงตำแหน่งประธานาธิบดีได้โดยไม่มีกำหนดเวลา สียังเป็นเลขาธิการพรรคคอมมิวนิสต์จีน โดยถือเป็นตำแหน่งสูงสุด โดยพฤตินัย ในพรรคคอมมิวนิสต์จีนที่ปกครองจีนโดยไม่จำกัดวาระ
แนวคิดการสร้างอารยธรรมเชิงนิเวศน์ยังถูกเพิ่มเข้าไปในรัฐธรรมนูญด้วย
การแก้ไขเพิ่มเติมนี้ยังเพิ่มวลี "พรรคคอมมิวนิสต์จีน" และ "ผู้นำ" เข้าไปในเนื้อหาหลักของรัฐธรรมนูญด้วย ก่อนการแก้ไขนี้ พรรคคอมมิวนิสต์จีนและผู้นำได้รับการกล่าวถึงเพียงในคำปรารภเท่านั้น คำปรารภในรัฐธรรมนูญมักไม่ผูกพันทางกฎหมาย และในขณะที่มีการถกเถียงกันถึงความสามารถในการบังคับใช้กฎหมายของรัฐธรรมนูญจีน การแก้ไขรัฐธรรมนูญอาจถือได้ว่าเป็นการให้พื้นฐานทางรัฐธรรมนูญสำหรับสถานะของจีนในฐานะรัฐพรรคการเมืองเดียวและทำให้ระบบหลายพรรคการเมืองที่มีการแข่งขันใด ๆ ก็ตามขัดต่อรัฐธรรมนูญอย่างเป็นทางการ ขณะนี้ "สีได้รับการยกย่องให้เป็นผู้นำจีนคนแรกที่มีทฤษฎีของตนเองบรรจุอยู่ในรัฐธรรมนูญในช่วงที่เขายังมีชีวิตอยู่" ในปัจจุบัน ความเป็นผู้นำของพรรคคอมมิวนิสต์จีนได้รับการสถาปนาไว้ตามรัฐธรรมนูญในฐานะ "คุณลักษณะสำคัญของลัทธิสังคมนิยมอัตลักษณ์จีน" และด้วยเหตุนี้จึงได้สถาปนาการปกครองแบบพรรคเดียวให้เป็นจุดสิ้นสุดในตัวเอง สีกล่าวว่า:
| 0 | 1 | 2 |
| --- | --- | --- |
| “ | พรรค รัฐบาล ทหาร พลเรือน และวิชาการ เหนือ ใต้ ออก ตก และศูนย์กลาง พรรคเป็นผู้นำในทุกสิ่ง | ” |
การบังคับใช้

แม้ในทางเทคนิคแล้วพรรคคอมมิวนิสต์จีนจะเป็น "ผู้มีอำนาจทางกฎหมายสูงสุด" และเป็น "กฎหมายพื้นฐานของรัฐ" แต่พรรคคอมมิวนิสต์จีนที่ปกครองอยู่กลับมีประวัติการละเมิดบทบัญญัติของรัฐธรรมนูญหลายประการและการตรวจพิจารณาก็เรียกร้องให้มีการยึดมั่นตามรัฐธรรมนูญมากขึ้น
รัฐธรรมนูญระบุว่าสภาประชาชนแห่งชาติและคณะกรรมาธิการสามัญมีอำนาจตรวจสอบว่ากฎหมายหรือกิจกรรมใดละเมิดรัฐธรรมนูญหรือไม่แม่แบบ:Non-primary source needed ต่างจากระบบกฎหมายของโลกตะวันตกหลาย ๆ ระบบ ศาลไม่มีอำนาจตรวจสอบตุลาการและไม่สามารถทำให้กฎหมายเป็นโมฆะได้เพียงเพราะเหตุผลว่ากฎหมายนั้นละเมิดรัฐธรรมนูญ
ตั้งแต่ ค.ศ. 2002 คณะกรรมาธิการพิเศษภายในสภาประชาชนแห่งชาติที่เรียกว่า "คณะกรรมาธิการรัฐธรรมนูญและกฎหมาย" มีหน้าที่รับผิดชอบการตรวจสอบและบังคับใช้รัฐธรรมนูญ คณะกรรมาธิการไม่เคยตัดสินอย่างชัดแจ้งว่ากฎหมายหรือข้อบังคับใดขัดต่อรัฐธรรมนูญ อย่างไรก็ตาม ในกรณีหนึ่ง หลังมีกระแสต่อต้านโดยสื่อเกี่ยวกับการเสียชีวิตของซุน จื้อกัง คณะมนตรีรัฐกิจก็ถูกบังคับให้ยกเลิกกฎระเบียบที่อนุญาตให้ตำรวจควบคุมตัวบุคคลโดยไม่ต้องมีใบอนุญาตพำนักหลังจากที่คณะกรรมาธิการสามัญสภาประชาชนแห่งชาติระบุอย่างชัดเจนว่ากฎระเบียบดังกล่าวขัดต่อรัฐธรรมนูญ
การวิจารณ์

Open Constitution Initiative เป็นองค์กรที่ประกอบด้วยนักกฎหมายและนักวิชาการในสาธารณรัฐประชาชนจีนที่สนับสนุนหลักนิติธรรมและการคุ้มครองตามรัฐธรรมนูญที่มากขึ้น ถูกยุบโดยรัฐบาลในวันที่ 14 กรกฎาคม ค.ศ. 2009
ในช่วงต้นปี ค.ศ. 2013 มีการเคลื่อนไหวเกิดขึ้นในหมู่ผู้ปฏิรูปในประเทศจีนโดยมีพื้นฐานอยู่บนการบังคับใช้บทบัญญัติของรัฐธรรมนูญ
ใน ค.ศ. 2019 หลิง หลี่ จากมหาวิทยาลัยเวียนนา และเหวินจาง ​​โจว จากมหาวิทยาลัยเจ้อเจียง เขียนว่า "รัฐธรรมนูญฉบับนี้ดึงดูดใจ [พรรคคอมมิวนิสต์จีน] เพราะไม่ได้ให้แนวทางแก้ไขปัญหาพื้นฐานด้านการปกครอง ทางกลับกัน ปัญหาต่าง ๆ เหล่านี้จะถูกเก็บออกจากรัฐธรรมนูญเพื่อให้พรรคสามารถดำเนินการจัดการได้ผ่านกลไกการกำกับดูแลอื่น ๆ นอกเหนือจากขอบเขตของรัฐธรรมนูญ"
ดูเพิ่ม

เศรษฐศาสตร์รัฐธรรมนูญ
ประวัติศาสตร์รัฐธรรมนูญแห่งสาธารณรัฐประชาชนจีน
กฎหมายรัฐธรรมนูญ
ลัทธิรัฐธรรมนูญ
กฎหมายของสาธารณรัฐประชาชนจีน
ธรรมนูญของพรรคคอมมิวนิสต์จีน
แหล่งข้อมูลอื่น

การแปลอย่างเป็นทางการของรัฐธรรมนูญแห่งสาธารณรัฐประชาชนจีน
รัฐธรรมนูญแห่งสาธารณรัฐประชาชนจีน - ข้อความอย่างเป็นทางการภาษาจีน
รัฐธรรมนูญแห่งสาธารณรัฐประชาชนจีนฉบับภาษาอังกฤษ ฉบับแก้ไขเพิ่มเติมจนถึง ค.ศ. 2004
สภาประชาชนแห่งชาติสาธารณรัฐประชาชนจีน: รัฐธรรมนูญแห่งสาธารณรัฐประชาชนจีน (ข้อความเต็มหลังการแก้ไขเมื่อวันที่ 14 มีนาคม 2004)
ศรัณย์ นราประเสริฐกุล

| ศรัณย์ นราประเสริฐกุล |
| --- | --- |

สารนิเทศภูมิหลัง
เกิด: 31 ธันวาคม พ.ศ. 2536 (31 ปี)
ศิษย์เก่า: โรงเรียนสาธิตจุฬาลงกรณ์มหาวิทยาลัย   คณะสัตวแพทยศาสตร์ จุฬาลงกรณ์มหาวิทยาลัย
อาชีพ: นักแสดง, สัตวแพทย์
ปีที่แสดง: 2558–ปัจจุบัน
ผลงานเด่น: ศศิน – ภาตุฆาต (2562)   หมอโฌน – Good Doctor หมอใจพิเศษ (2567)
นายสัตวแพทย์ศรัณย์ นราประเสริฐกุล (เกิด 31 ธันวาคม 2536) หรือที่รู้จักกันในชื่อ หมอเน๋ง เป็นนักแสดงและสัตวแพทย์ชาวไทย เป็นที่รู้จักจากการรับบท ศศิน ในละครพีเรียดเรื่องภาตุฆาต (2562) และ หมอโฌน จากละครเรื่อง Good Doctor หมอใจพิเศษ (2567)
ประวัติ

ศรัณย์ นราประเสริฐกุล มีชื่อเล่นว่า เน๋ง เกิดเมื่อวันที่ 31 ธันวาคม 2536 จบการศึกษาระดับมัธยมศึกษาจากโรงเรียนสาธิตจุฬาลงกรณ์มหาวิทยาลัย และระดับปริญญาตรีจากคณะสัตวแพทยศาสตร์ จุฬาลงกรณ์มหาวิทยาลัย ในสมัยเรียนมหาวิทยาลัยได้เคยเป็น จุฬาคทากร ให้กับจุฬาฯในการแข่งขันฟุตบอลประเพณีธรรมศาสตร์-จุฬาฯ ครั้งที่ 69 โดยต้องใช้เวลาซ้อมนานถึง 4 เดือน มีธุรกิจส่วนตัวคือ ฮาโตะ เพ็ท เวลเนส เซ็นเตอร์ ศูนย์ดูแลสัตว์ครบวงจร นอกจากนี้เขายังเปิดบริษัทเอเจนซี่ของตัวเองในชื่อ เอ็นเอ็น โปรดักชั่น
เข้าสู่วงการ

ศรัณย์เข้าสู่วงการจากการร่วมแสดงในภาพยนตร์เรื่องวอเตอร์บอย รักใสใส วัยรุ่นชอบ (2558) จากนั้นจึงได้ร่วมแสดงในซีรีส์วัยรุ่นเรื่องรักออกเดินซีซั่นที่ 2 (2560) รับบท ฟลุ๊ค ต่อมาในปี พ.ศ. 2561 เขาได้เซ็นสัญญาเป็นนักแสดงในสังกัดช่องวัน 31 และมีผลงานละครเรื่องแรกกับทางช่องคือเรื่องนางสาวไม่จำกัดนามสกุล (2561) รับบท เจ็ท อานนท์ อักษรทอง เด็กฝึกงานที่แอบชอบเรียมนางเอกของเรื่องที่รับบทโดยใหม่ ดาวิกา โฮร์เน่ ก่อนจะเริ่มเป็นที่รู้จักจากบท เรืออากาศโทหม่อมหลวงศศิน นวพงษ์ ในละครพีเรียดเรื่องภาตุฆาต (2562) ตามมาด้วยบท ภาม ในละครเรื่องขอเกิดใหม่ใกล้ ๆ เธอ (2563), แทน ในละครเรื่องรักสุดท้ายยัยจอมเหวี่ยง (2565) ซึ่งละครเรื่องนี้เขารับบทเป็นพระเอกเต็มตัวครั้งแรก, ฉีเซิน เจ้าของสมญา หยกไร้ตำหนิ ในละครเรื่องดวงใจจอมกระบี่ (2566)
ในปี พ.ศ. 2567 เขามีละคร 2 เรื่องคือ สงครามสมรส เป็นนักแสดงรับเชิญตอนจบในบท เต็นท์ แฟนหนุ่มรุ่นน้องของศลิษาที่รับบทโดย เป้ย ปานวาด และบท หมอโฌน หมอหนุ่มที่เป็นออทิสติกแต่เป็นระดับอัจฉริยะในละครรีเมคเรื่อง Good Doctor หมอใจพิเศษ ซึ่งจากละครเรื่องนี้ทำให้เขาได้รับคำชมว่าตีบทแตก
ผลงาน > ภาพยนตร์

| ปี | เรื่อง | แสดงเป็น |
| --- | --- | --- |
| 2558 | วอเตอร์บอย รักใสใส วัยรุ่นชอบ | อูยอง |
ผลงาน > ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2561 | นางสาวไม่จำกัดนามสกุล | ช่องวัน 31 | อานนท์ อักษรทอง (เจ็ท) |
| 2562 | ภาตุฆาต | ช่องวัน 31 | เรืออากาศโทหม่อมหลวงศศิน นวพงษ์ |
| 2563 | ขอเกิดใหม่ใกล้ ๆ เธอ | ช่องวัน 31 | ภาม |
| 2565 | รักสุดท้ายยัยจอมเหวี่ยง | ช่องวัน 31 | แทน |
| 2566 | ดวงใจจอมกระบี่ | ช่องวัน 31 | ฉีเซิน |
| 2567 | สงครามสมรส | ช่องวัน 31 | เต็นท์ (รับเชิญตอนจบ) |
| 2567 | Good Doctor หมอใจพิเศษ | ทรูไอดี | หมอโฌน |
| 2568 | เลือดใหม่หัวใจนักปรุง | MONO29 |  |
ผลงาน > ซีรีส์

| ปี | เรื่อง | ช่อง | แสดงเป็น |
| --- | --- | --- | --- |
| 2560 | รักออกเดิน ซีซั่นที่ 2 | ไลน์ทีวี | ฟลุ๊ค |
ผลงาน > มิวสิควิดีโอ

กระทรวงการคอย - ลาบานูน
หม่อมหลวงศรีฟ้า มหาวรรณ

| หม่อมหลวง ศรีฟ้า มหาวรรณ จ> ภ. |
| --- | --- |

เกิด: 26 มกราคม พ.ศ. 2473 วังมหาสวัสดิ์ ตำบลคลองมหาสวัสดิ์ กรุงเทพ
เสียชีวิต: 16 เมษายน พ.ศ. 2556 (83 ปี) โรงพยาบาลพระมงกุฎเกล้า
นามปากกา: ศรีฟ้า ลดาวัลย์ จุลลดา ภักดีภูมินทร์ สีฟ้า
อาชีพ: นักเขียน
คู่สมรส: นายบุญทัศน์ มหาวรรณ (พ.ศ. 2504 - 2556)
หม่อมหลวงศรีฟ้า มหาวรรณ (26 มกราคม พ.ศ. 2473 - 16 เมษายน พ.ศ. 2556)  นักเขียนนวนิยาย เรื่องสั้น และสารคดีเกี่ยวชีวิตเจ้านายในวัง  เจ้าของนามปากกา "ศรีฟ้า ลดาวัลย์" "สีฟ้า" และ "จุลลดา ภักดีภูมินทร์"   ได้รับการเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2539 และมีผลงานเล่มแรกคือเรื่อง ปราสาทมืด
ประวัติ > กำเนิด

หม่อมหลวงศรีฟ้า มหาวรรณ มีนามเดิมว่า หม่อมหลวงศรีฟ้า ลดาวัลย์ เกิดเมื่อวันที่ 26 มกราคม พ.ศ. 2473 ที่วังมหาสวัสดิ์ เป็นธิดาของหม่อมราชวงศ์สนั่น ลดาวัลย์ (โอรสหม่อมเจ้าเพิ่ม ลดาวัลย์ กับหม่อมห่วง ลดาวัลย์ ณ อยุธยา) กับนางบัวจันทร์ ลดาวัลย์ ณ อยุธยา โดยมารดาเสียชีวิตไปตั้งแต่ท่านอายุได้ 5 ขวบ หม่อมหลวงศรีฟ้ามีน้องสาว คือ หม่อมหลวงศรีทอง ลดาวัลย์ (ถึงแก่กรรม) ซึ่งเป็นนักเขียนเช่นกัน ใช้นามปากกาว่า "ข.อักษราพันธ์" เป็นผู้เขียนนวนิยายเรื่อง ภาพอาถรรพณ์ , ดาวพระศุกร์ , ดอกโศก , พลับพลึงสีชมพู , มรสุมสวาท , โรงแรมวิปริต และ สายรักสายสวาท
ประวัติ > การศึกษา

หม่อมหลวงศรีฟ้า มหาวรรณ จบการศึกษาจากโรงเรียนเซนต์โยเซฟคอนแวนต์ และศึกษาต่อที่คณะพาณิชยศาสตร์และการบัญชี จุฬาลงกรณ์มหาวิทยาลัย แต่เลิกเรียนเมื่ออยู่ชั้นปีที่ 3  แล้วไปเป็นครูสอนหนังสือที่โรงเรียนเซนต์โยเซฟศรีราชา โรงเรียนพณิชยการพระนคร และโรงเรียนพณิชยการบพิตรพิมุข จนถึงปี พ.ศ. 2516 จึงลาออกมาเป็นนักเขียนอาชีพจนถึงแก่กรรม
ประวัติ > งานเขียน

หม่อมหลวงศรีฟ้า มหาวรรณ เริ่มงานเขียนเรื่องสั้นตั้งแต่สมัยเรียนมัธยมปลายเมื่อ พ.ศ. 2489 ใช้นามปากกา "ภัฏฏินวดี" ตีพิมพ์ในนิตยสารเดลิเมล์ และไทยใหม่  ต่อมาได้ใช้นามปากกา "จุลลดา ภักดีภูมินทร์" เขียนนวนิยายเรื่อง "ปราสาทมืด" ตีพิมพ์ในนิตยสารศรีสัปดาห์ เมื่อ พ.ศ. 2498 ได้รับความนิยมมาก ตีพิมพ์ใหม่หลายสิบครั้ง และมีผู้นำไปสร้างภาพยนตร์ไทยและละครโทรทัศน์หลายครั้ง ต่อมาได้ใช้นามปากกา "ศรีฟ้า ลดาวัลย์" เขียนเรื่องสั้น และนวนิยาย ส่วนนามปากกา "จุลลดา ภักดีภูมินทร์" ใช้เขียนนวนิยายชีวิตครอบครัว  ในระยะหลังได้ใช้นามปากกานี้ เขียนสารคดีเกี่ยวกับชีวิตของเชื้อพระวงศ์ในวัง ตีพิมพ์ในนิตยสารสกุลไทย
หม่อมหลวงศรีฟ้า มหาวรรณ เขียนนวนิยายสะท้อนสังคม โดยใช้นามปากกาว่า "สีฟ้า" ตั้งแต่ พ.ศ. 2499 ตั้งให้โดยมานิต ศรีสาคร (สีน้ำ) เป็นนามปากกาที่สร้างชื่อเสียง ผลงานได้รับรางวัล และถูกนำไปสร้างภาพยนตร์เป็นจำนวนมาก  เช่นเรื่อง "วงเวียนชีวิต" "ข้าวนอกนา" "ทำไม" "แผ่นดินนี้ยังรื่นรมย์" "ใต้ฟ้าสีคราม" "เศรษฐีนี" "ตะวันไม่เคยเลยลับ"  โดยเฉพาะเรื่องข้าวนอกนา และ ใต้ฟ้าสีคราม ได้รับการแปลเป็นภาษาญี่ปุ่นโดยมูลนิธิโตโยต้า และถูกนำไปสร้างเป็นภาพยนตร์
ประวัติ > สมรส

หม่อมหลวงศรีฟ้า มหาวรรณ สมรสกับนายบุญทัศน์ มหาวรรณ นักธุรกิจ เมื่อวันที่ 23 พฤศจิกายน พ.ศ. 2504
ถึงแก่กรรม

หม่อมหลวงศรีฟ้า มหาวรรณ ถึงแก่กรรมเมื่อเวลา 17.45 น. ของวันที่ 16 เมษายน พ.ศ. 2556 ด้วยอาการเส้นเลือดในสมองตีบ ที่โรงพยาบาลพระมงกุฎเกล้า​ สิริอายุได้ 83 ปี  2 เดือน 21 วัน  โดยทายาทและลูกศิษย์ได้กำหนดจัดสวดพระอภิธรรมที่ศาลาภาณุรังษี วัดเทพศิรินทราวาสราชวรวิหาร​ ถนนกรุงเกษม แขวงวัดเทพศิรินทร์​ เขตป้อมปราบศัตรูพ่าย​ ตั้งแต่วันที่ 18-24 เมษายน โดยมีพิธีพระราชทานน้ำหลวงอาบศพ และเก็บศพไว้บำเพ็ญกุศลเป็นเวลา 100 วัน และขอพระราชทานเพลิงศพ
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ราชรัฐวัลเด็คและเพือร์ม็อนท์

เคาน์ตีแห่งวัลเด็ค (ต่อมาเป็น ราชรัฐวัลเด็ค และ ราชรัฐวัลเด็คและเพือร์ม็อนท์) เป็นรัฐหนึ่งในจักรวรรดิโรมันอันศักดิ์สิทธิ์และรัฐที่สืบทอดต่อมานับตั้งแต่ปลายศตวรรษที่ 12 จนถึงปีค.ศ. 1929 ในปีค.ศ. 1349 เคาน์ตีแห่งวัลเด็คได้รับสถานะไรชส์อุนมิทเทิลบาร์ไคท์ และในปีค.ศ. 1712 ได้รับการยกระดับเป็น ราชรัฐ (Principality) หลังจากจักรวรรดิโรมันอันศักดิ์สิทธิ์ถูกยุบในปีค.ศ. 1806 วัลเด็คได้กลายเป็นรัฐที่เป็นส่วนหนึ่งของรัฐสืบทอดต่าง ๆ ได้แก่ สมาพันธรัฐแห่งแม่น้ำไรน์ สมาพันธรัฐเยอรมัน สมาพันธรัฐเยอรมันเหนือ จักรวรรดิเยอรมัน หลังการล่มสลายของระบอบกษัตริย์ในปีค.ศ. 1918 วัลเด็คและเพือร์ม็อนท์ได้เปลี่ยนชื่อเป็น เสรีรัฐวัลเด็ค-เพือร์ม็อนท์ และกลายเป็นส่วนหนึ่งของสาธารณรัฐไวมาร์  จนกระทั่งถูกแบ่งให้กับ ฮันโนเฟอร์ และจังหวัดอื่น ๆ ของปรัสเซียในปี 1929 ดินแดนของวัลเด็คในอดีตตั้งอยู่ในพื้นที่ที่ปัจจุบันคือ รัฐเฮ็สเซินและวัคเซินล่างของเยอรมนี
ประวัติศาสตร์

ราชวงศ์ขุนนางที่ปกครองวัลเด็ค ซึ่งเริ่มต้นจา เคานต์แห่งวัลเด็ค และต่อมาเป็น เจ้าชายวัลเด็คและเพือร์ม็อนท์ สืบเชื้อสายทางสายชายจากเคานต์แห่งชวาเลินแบร์ค โดยต้นตระกูลคือ ไวด์คินด์ที่ 1 แห่งชวาเลินแบร์ค (Widekind I of Schwalenberg) ผู้ครองอำนาจในช่วงปีค.ศ. 1127–1136/7
ปราสาทวัลเด็ค ซึ่งตั้งอยู่บนเนินเขาริมแม่น้ำเอดเดอร์ในเมืองวัลเด็ค ถูกกล่าวถึงเป็นครั้งแรกในบันทึกเมื่อปีค.ศ. 1120 สายตระกูลหนึ่งของราชวงศ์ได้รับชื่อ วัลเด็ค ตามชื่อปราสาทนี้ในปีค.ศ. 1180 เมื่อ โฟล์ควินที่ 2 แห่งชวาเลินแบร์ค (Volkwin II of Schwalenberg) ได้ครอบครองปราสาทผ่านการแต่งงานกับ ลูอิทการ์ด (Luitgard) บุตรสาวของ เคานต์ปอพโพที่ 1 (Count Poppo I) แห่งไรรไชมบัค (Reichenbach) และฮอลเลนเดอ (Hollende) ซึ่งเป็นทายาทของวัลเด็ค ตลอดระยะเวลาหลายศตวรรษ ตระกูลนี้ได้สร้างอำนาจปกครองขึ้นในดินแดนขนาดเล็กซึ่งอยู่ในพื้นที่ที่ปัจจุบันคือ เฮ็สเซินเหนือ (North Hesse)
| ด ค ก รัฐสมาชิกในสมาพันธรัฐเยอรมัน (ค> ศ. 1815–1866) |
| --- | --- | --- |
| จักรวรรดิ |  ออสเตรีย  |  |
| ราชอาณาจักร |  ปรัสเซีย  บาวาเรีย  ซัคเซิน  ฮันโนเฟอร์  เวือร์ทเทิมแบร์ค  |  |
| นครรัฐผู้คัดเลือก |  เฮ็สเซิน  |  |
| แกรนด์ดัชชี |  บาเดิน  เฮ็สเซิน  ลักเซมเบิร์ก  เมคเลินบวร์ค ชเวรีน  ชเตรลิทซ์  อ็อลเดินบวร์ค  ซัคเซิน-ไวมาร์-ไอเซนัค  |  |
| ดัชชี |  อันฮัลท์ แบร์นบวร์ค1  เดสเซา1  เคอเทิน2  เบราน์ชไวค์  ฮ็อลชไตน์  ลิมบวร์ค3  นัสเซา  ซัคเซิน อัลเทินบวร์ค4  โคบวร์ค-ซาลเฟลด์5  โคบวร์ค-โกทา4  โกทา-อัลเทนบวร์ค5  ฮิลด์บวร์คเฮาเซิน5  เลาเอินบวร์ค  ไมนิงเงิน  |  |
| ราชรัฐ |  เฮ็สเซิน-ฮอมบวร์ค  โฮเอินท์ซ็อลเลิร์น เฮ็คคิงเงิน6  ซิกมาริงเงิน6  ลิกเตนสไตน์  ลิพเพอ  รอยส์ เอลเดอร์  จูเนียร์  เชาม์บวร์ค-ลิพเพอ  ชวาร์ซบวร์ค รูโดลชตัดท์  ซอนเดิร์สเฮาเซน  วัลเด็คและเพือร์ม็อนท์  |  |
| นครรัฐ |  เบรเมิน  ฟรังค์ฟวร์ทอัมไมน์  ฮัมบวร์ค  ลือเบค  |  |
 1 รวมกับอันฮัลท์ตั้งแต่ ค.ศ. 1863  2 จนถึง ค.ศ. 1847  3 ตั้งแต่ ค.ศ. 1839  4 ตั้งแต่ ค.ศ. 1826  5 จนถึง ค.ศ. 1826  6 จนถึง ค.ศ. 1850 
| ด ค ก รัฐในสมาพันธรัฐเยอรมันเหนือ (ค> ศ. 1867–1871) |
| --- | --- | --- |
| ราชอาณาจักร |  ปรัสเซีย  ซัคเซิน  |  |
| แกรนด์ดัชชี |  เฮ็สเซิน  เมคเลินบวร์ค-ชเวรีน  เมคเลินบวร์ค-ชเตรลิทซ์  อ็อลเดินบวร์ค  ซัคเซิน-ไวมาร์-ไอเซนัค  |  |
| ดัชชี |  อันฮัลท์  เบราน์ชไวค์  ซัคเซิน อัลเทินบวร์ค  โคบวร์ค-โกทา  ไมนิงเงิน  |  |
| ราชรัฐ |  ลิกเตนสไตน์  ลิพเพอ  รอยส์ เกรา  กรีสส์  เชาม์บวร์ค-ลิพเพอ  ชวาร์ซบวร์ค รูโดลชตัดท์  ซอนเดิร์สเฮาเซน  วัลเด็คและเพือร์ม็อนท์  |  |
| นครรัฐ |  เบรเมิน  ฮัมบวร์ค  ลือเบค  |  |
| ด ค ก รัฐและดินแดนในจักรวรรดิเยอรมัน |
| --- | --- | --- |
| ราชอาณาจักร |  ปรัสเซีย (พร็อยเซิน)  บาวาเรีย (ไบเอิร์น)  ซัคเซิน  เวือร์ทเทิมแบร์ค  |  |
| แกรนด์ดัชชี |  บาเดิน  เฮ็สเซิน  เมคเลินบวร์ค-ชเวรีน  เมคเลินบวร์ค-ชเตรลิทซ์  อ็อลเดินบวร์ค  ซัคเซิน-ไวมาร์-ไอเซอนัค  |  |
| ดัชชี |  อันฮัลท์  เบราน์ชไวค์  ซัคเซิน-อัลเทินบวร์ค  ซัคเซิน-โคบวร์คและโกทา  ซัคเซิน-ไมนิงเงิน  |  |
| ราชรัฐ |  เชาม์บวร์ค-ลิพเพอ  ชวาร์ซบวร์ค-รูโดลชตัดท์  ชวาร์ซบวร์ค-ซอนเดิร์สเฮาเซิน  ลิพเพอ  รอยส์เอลเดอร์ไลน์  รอยส์ยูเนียร์ไลน์  วัลเด็คและเพือร์ม็อนท์  |  |
| นครรัฐ |  เบรเมิน  ฮัมบวร์ค  ลือเบค  |  |
| อื่น ๆ |  อาลซัส-ลอแรน  อาณานิคมเยอรมัน  |  |
↑  A Pictorial Geography of the World: Comprising a System of Universal Geography, Popular and Scientific. Boston: C.D. Strong. 1848. p. 762.
เขื่อนศรีนครินทร์

Dam in อำเภอศรีสวัสดิ์ จังหวัดกาญจนบุรี
| เขื่อนศรีนครินทร์ |
| --- | --- |


ที่ตั้ง: อำเภอศรีสวัสดิ์ จังหวัดกาญจนบุรี
พิกัด: 14°24′31″N 99°07′42″E﻿ / ﻿14.40861°N 99.12833°E﻿ / 14.40861; 99.12833
สถานะ: ดำเนินการ
เริ่มก่อสร้าง: พ.ศ. 2516
เปิดดำเนินการ: 14 มิถุนายน พ.ศ. 2524; 43 ปีก่อน (2524-06-14)
งบก่อสร้าง: 1,800 ล้านบาท (อนุมัติ) 4,623 ล้านบาท (แล้วเสร็จ)
เจ้าของ: การไฟฟ้าฝ่ายผลิตแห่งประเทศไทย
เขื่อนและทางน้ำล้น
ชนิดของเขื่อน: เขื่อนดิน
ปิดกั้น: แม่น้ำแควใหญ่
ความสูง: 140 m (460 ft)
ความยาว: 610 m (2,000 ft)
อ่างเก็บน้ำ
อ่างเก็บน้ำ: อ่างเก็บน้ำศรีนครินทร์
ปริมาตรกักเก็บน้ำ: 17,745,000,000 m3 (14,386,106 acre·ft)
พื้นที่กักเก็บน้ำ: 419 ตารางกิโลเมตร (261,875 ไร่)
ชนิดของเขื่อน: เขื่อนดิน
โรงไฟฟ้า
กังหันน้ำ: 3 × 120 MW กังหันฟรานซิส, 2 × 180 MW กังหันฟรานซิสแบบสูบกลับ
กําลังการผลิตติดตั้ง: 720 MW
กำลังผลิตรายปี: 1,160 gigawatt-hour (4,200 เทระจูล)
เว็บไซต์ www.egat.co.th/home/srinakarin-dm-about//
เขื่อนศรีนครินทร์ (ชื่อเดิม เขื่อนเจ้าเณร) เป็นเขื่อนอเนกประสงค์แห่งแรกของโครงการพัฒนาลุ่มน้ำแม่กลอง สร้างขึ้น บนแม่น้ำแควใหญ่ บริเวณบ้านเจ้าเณร ตำบลท่ากระดาน อำเภอศรีสวัสดิ์ จังหวัดกาญจนบุรี กั้นแม่น้ำแควใหญ่นับเป็น เขื่อนแห่งที่ 8 ในจำนวน 17 แห่ง ที่การไฟฟ้าฝ่ายผลิตแห่งประเทศไทย (กฟผ.) สร้างขึ้น
ปัจจุบันได้กลายเป็นแหล่งท่องเที่ยว และสถานที่พักผ่อนที่สำคัญแห่งหนึ่งในจังหวัดกาญจนบุรี แต่ละปีจะมีนักทัศนาจรหลั่งไหลเข้าไปเที่ยวชมอย่างมากมาย
ลักษณะเขื่อนและโรงไฟฟ้า

เขื่อนศรีนครินทร์เป็นเขื่อนประเภทหินถมแกนดินเหนียวที่ใหญ่ที่สุดในประเทศไทย มีความสูงจากฐานราก 140 เมตร สันเขื่อนยาว 610 เมตร กว้าง 15 เมตร พื้นที่อ่างเก็บน้ำ 419 ตารางกิโลเมตร มีความจุมากเป็นอันดับหนึ่งคือ 17,745 ล้านลูกบาศก์เมตร โรงไฟฟ้าเป็นอาคารคอนกรีตเสริมเหล็ก ติดตั้งเครื่องกำเนิดไฟฟ้าจำนวน 5 เครื่อง เครื่องที่ 1-3 กำลังผลิต เครื่องละ 120,000 กิโลวัตต์ เครื่องที่ 4-5 เป็นเครื่องกำเนิดไฟฟ้าระบบสูบกลับ กำลังผลิตเครื่องละ 180,000 กิโลวัตต์ รวมกำลังผลิตทั้งสิ้น 720,000 กิโลวัตต์
พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระอิสริยยศ สมเด็จพระเจ้าลูกยาเธอ เจ้าฟ้าวชิราลงกรณ) ทรงวางศิลาฤกษ์เขื่อนศรีนครินทร์ เมื่อวันที่ 30 กรกฎาคม พ.ศ. 2510 ต่อมาคณะรัฐมนตรีมีมติให้สร้างเขื่อนเมื่อวันที่ 3 มีนาคม พ.ศ. 2513 ด้วยงบประมาณ 1,800 ล้านบาท งานก่อสร้างเริ่มเมื่อปี พ.ศ. 2516 แล้วเสร็จในปี พ.ศ. 2523 แต่งบประมาณหลังสร้างแล้วเสร็จเพิ่มขึ้นเป็น 4,623 ล้านบาท จากการปรับปรุงฐานรากเนื่องจากบริเวณจุดสร้างเขื่อนเป็นรอยเลื่อนของเปลือกโลก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้พระราชทานพระบรมราชานุญาตให้เชิญพระนามาภิไธยสมเด็จพระศรีนครินทราบรมราชชนนีมาขนานนามเขื่อน และเสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปทรงเปิดเขื่อนเมื่อวันที่ 15 มิถุนายน พ.ศ. 2524
ประโยชน์

เขื่อนศรีนครินทร์เป็นโครงการอเนกประสงค์ ซึ่งอำนวยประโยชน์ในด้านต่าง ๆ ดังนี้
ชลประทานช่วยส่งเสริมระบบชลประทาน โครงการแม่กลองใหญ่ให้มีประสิทธิภาพยิ่งขึ้น โดยมี เขื่อนแม่กลองของกรมชลประทานเป็นหัวงานทดน้ำเข้าสู่พื้นที่เกษตรได้ตลอดปีเป็นเนื้อที่ถึง 4,118 ล้านไร่
ผลิตไฟฟ้า สามารถผลิตพลังงานไฟฟ้าได้เฉลี่ยปีละประมาณ 1,250 ล้านกิโลวัตต์ชั่วโมง
บรรเทาอุทกภัย สามารถกักเก็บน้ำที่หลากมาในช่วงฤดูฝนไว้ในอ่างเก็บน้ำได้เป็นจำนวนมาก ช่วย บรรเทาอุทกภัยในเขตลุ่มน้ำแม่กลองให้ลดน้อยลง
คมนาคมทางน้ำสามารถใช้เป็นเส้นทางเดินเรือขึ้นไปยังบริเวณอำเภอทองผาภูมิ จังหวัดกาญจนบุรี และอำเภอบ้านไร่ จังหวัดอุทัยธานี ได้อย่างสะดวกและรวดเร็วขึ้น
ผลักดันน้ำเค็มสามารถปล่อยน้ำลงผลักดันน้ำเค็มมิให้หนุนล้ำเข้ามาทำความเสียหายแก่พื้นที่บริเวณ ปากน้ำแม่กลองในช่วงฤดูแล้ง
เป็นแหล่งเพาะพันธุ์ปลาน้ำจืดที่อุดมสมบูรณ์ ช่วยเพิ่มรายได้ให้กับราษฎรอีกทางหนึ่งด้วย
เขื่อนศรีนครินท์นับเป็นแหล่งท่องเที่ยวพักผ่อนหย่อนใจที่สวยงามอีกแห่งหนึ่งในจังหวัดกาญจนบุรี ให้ทั้งความรู้และความเพลิดเพลินแก่ผู้มาเที่ยวชมปีละเป็นจำนวนกว่าแสนคน และก่อให้เกิดการขยายตัวทางการท่องเที่ยวอย่างกว้างขวาง เช่น แพท่องเที่ยวในอ่างเก็บน้ำ เป็นต้น
สวนเวลารำลึก

สวนเวลารำลึก สร้างขึ้นในศุภมงคลสมัยที่สมเด็จพระศรีนครินทราบรมราชชนนีทรงเจริญพระชนมายุ 90 พรรษา บนเนื้อที่ 30 ไร่ บริเวณเชิงเขาริมอ่างเก็บน้ำ ใกล้ท่าเรือเขื่อนศรีนครินท์ ออกแบบโดย สุรีย์ เหมะพรรณ์ สถาปนิกของการไฟฟ้าฝ่ายผลิตแห่งประเทศไทย ศิษย์เก่าคณะสถาปัตยกรรมศาสตร์ มหาวิทยาลัยศิลปากร รุ่นที่ 8 เริ่มก่อสร้างตั้งแต่เดือนเมษายน 2533 แล้วเสร็จ เดือนมีนาคม 2534 
ด้วยรำลึกในพระมหากรุณาธิคุณ และตระหนักในพระราชจริยาวัตรของสมเด็จพระศรีนครินทราบรมราชชนนีที่ทรงยึดถือปฏิบัติ อีกทั้งแสดงออกให้ประจักษ์ โดยเฉพาะอย่างยิ่งในเรื่องของเวลา ทรงเชื่อมั่นว่าเวลาเป็นของมีค่า จึงควรใช้เวลาให้เกิดประโยชน์อย่างเต็มที่ 
ในการออกแบบสวนจึงเลือกนาฬิกาแดดเป็นสัญลักษณ์ เพื่อสื่อความสัมพันธ์เกี่ยวกับกาลเวลา นอกจากนี้ ยังได้แต่งเติมเสริมสร้างสิ่งตกแต่งต่าง ๆ ให้เป็นองค์ประกอบที่สมบูรณ์แบบของสวน เฉลิมพระเกียรติแห่งนี้
นาฬิกาแดดและวิธีการอ่าน

นาฬิกาแดด เป็นประติมากรรมสร้างขึ้นด้วยคอนกรีตเสริมเหล็ก วัดตามแนวโค้งยาว 23.80 เมตร ส่วนกว้างที่สุด 9.95 เมตร ส่วนแคบที่สุด 6.25 เมตร หนา 0.80 เมตร เข็มรับแสงอาทิตย์ทำให้เกิดเงา หล่อด้วยโลหะผสมขนาดยาว 6.50 เมตร กว้าง 1.00 เมตร ตั้งหันหน้าลงทิศใต้ แผ่นหน้าปัดเอียง 28.6 องศาที่เส้นรุ้ง 140 24' 32" เหนือ เส้นแวง 990 7' 36" ตะวันออก บนผิวหน้าปัดปิดด้วยกระเบื้องเคลือบ สีเทาขาวประกอบด้วยสัญญลักษณ์และอักษรย่อบอกเดือนต่าง ๆ
เส้นสีน้ำเงินแก่บอกเดือนมกราคม ถึงเดือนมิถุนายน
เส้นสีน้ำเงินอ่อนบอกเดือนกรกฎาคม ถึงเดือนธันวาคม
เส้นสีแดงเข้มบอกเวลาของเดือนมกราคม ถึงเดือนมิถุนายน
เส้นสีเหลืองบอกเวลาของเดือนกรกฎาคม ถึงเดือนธันวาคม
ตัวเลข 07.00 น. ถึง 18.00 น. ปลายเส้นสีแสด และสีส้ม บอกชั่วโมงเงาจากปลายเข็มจะทาบลง ที่พื้นหน้าปัดให้ดูเวลาเดือน และฤดูกาลตามเส้นทางต่าง ๆ